BG
L 205/38
Официален вестник на Европейския съюз
5.8.2022 г.
2.
че изпитвателното и измервателното оборудване, използвано при теста, е адекватно за целите на теста и е надлежно калибровано.
г) Полетното тестване с цел получаване на типов сертификат се извършва в съответствие с методите за такова полетно тестване, уточнени от Агенцията.
Заявителят за типов сертификат трябва да извърши всички полетни тестове, необходими за определяне на съответствието с приложимото основание за типово сертифициране.
Полетните тестове включват период на експлоатация в окончателна конфигурация с достатъчна продължителност, за да се гарантира, че няма да има проблеми с безопасността, когато въздухоплавателното средство влезе в експлоатация за първи път.
д) Заявителят за типов сертификат разрешава на Агенцията: 1. да преглежда всякакви данни и информация, имащи отношение към доказването на съответствие; 2. да наблюдава или провежда всякакви тестове или проверки, извършвани за целите на доказването на съответствие; 3. да извършва физическа инспекция на първия артикул от този продукт в крайната конфигурация, за да провери съответствието на проекта с основанието за типово сертифициране и приложимите изисквания за опазване на околната среда, както и всякакво друго разследване, определено в съответствие с точка 21L.Б.46. е) След приключване на доказването на съответствие заявителят декларира пред Агенцията, че: 1. е доказал съответствие с основанието за типово сертифициране и приложимите изисквания за опазване на околната среда, определени и съобщени на заявителя от Агенцията в съответствие с точки 21L.Б.43 и 21L.Б.45, съгласно плана за доказване на съответствието; и 2. не са установени особености или характеристики, които да правят продукта опасен или екологично несъвместим за целите, за които се иска сертифициране.
21L.A.26
Типов проект
Заявителят за типов сертификат трябва да определи типовия проект на продукта, за да се даде възможност за неговата уникална и недвусмислена идентификация, състояща се от: а) чертежи и спецификации, както и списък на такива чертежи и спецификации, необходими за определяне на конфигурацията и проектните характеристики на продукта; б) информация за използваните материали и процеси; в) информация за методите на производство и сглобяване; г) всякакви ограничения на летателната годност; д) изискванията за екологична съвместимост; и е) всякакви други данни, позволяващи чрез сравнение да се определят летателната годност и ако е приложимо, екологичната съвместимост на последващите продукти от същия тип.
21L.A.27
Изисквания за издаване на типов сертификат
За да му бъде издаден типов сертификат, заявителят: а) доказва своя проектантски капацитет съгласно точка 21L.A.23; б) доказва съответствие на проекта съгласно точка 21L.A.25; в) доказва, за типови сертификати за въздухоплавателни средства, че двигателят или витлото, или и двете, ако са монтирани на въздухоплавателното средство, имат: 1. типов сертификат, издаден или определен в съответствие с приложение I (част 21), или издаден в съответствие с настоящото приложение; или 2. е (са) включено(и) в заявлението за типов сертификат за типа на въздухоплавателното средство и заявителят е осигурил съответствието на двигателя и витлото по време на доказването на съответствие съгласно точка 21L.A.25; г) доказва, че няма неразрешени въпроси от физическата инспекция на първия артикул от този продукт в окончателната конфигурация или при всяко друго разследване, извършено от Агенцията в съответствие с букви в) и г) от точка 21L.Б.46.